(Ministru kabineta

2012.gada \_\_\_.\_\_\_\_\_\_\_\_\_\_

rīkojums Nr. \_\_\_\_)

Darbības programmas „Infrastruktūra un pakalpojumi” papildinājuma 3.2.2.pasākuma „IKT infrastruktūra un pakalpojumi” 3.2.2.1.aktiviātes „Publiskās pārvaldes elektronisko pakalpojumu un informācijas sistēmu attīstība” 3.2.2.1.1.apakšaktivitātes „Informācijas sistēmu un elektronisko pakalpojumu attīstība” projekta „Iekšlietu ministrijas radiosakaru sistēmas modernizācija” radiosakaru sistēmas darbības koncepcijas apraksts

 **(Kopsavilkums)**

**I. Esošās situācijas apraksts**

2010.gada 10.augustā Ministru Kabinets pieņēma noteikumus Nr.766 „Noteikumi par darbības programmas „Infrastruktūra un pakalpojumi” papildinājuma 3.2.2.1.1.apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases otro un trešo kārtu”, ar kuriem apstiprināja projektu idejas informācijas sistēmu un elektronisko pakalpojumu turpmākai attīstībai un kuru īstenošanu varētu līdzfinansēt no ERAF.

Vienlaicīgi nozares ministrijām, kuras pašas vai kuru padotības iestādes būs projektu īstenotājas, tika uzdots pirms projekta iesnieguma sagatavošanas iesniegt Ministru Kabineta izskatīšanai plānotās informācijas sistēmas darbības koncepcijas aprakstu, kas jāsagatavo atbilstoši Vides aizsardzības un reģionālās attīstības ministrijas izstrādātajai metodikai (Ministru Kabineta 2010.gada 10.augusta sēdes prot.Nr.41 71.§ 5.punkts).

Darbības programmas „Infrastruktūra un pakalpojumi” papildinājuma 3.2.2.pasākuma „IKT infrastruktūra un pakalpojumi” 3.2.2.1.aktivitātes „Publiskās pārvaldes elektronisko pakalpojumu un informācijas sistēmu attīstība” 3.2.2.1.1. apakšaktivitātes „Informācijas sistēmu un elektronisko pakalpojumu attīstība” projekta „Iekšlietu ministrijas radiosakaru sistēmas modernizācija” radiosakaru sistēmas darbības koncepcijas apraksts (turpmāk – koncepcijas apraksts) izstrādāts, izpildot minēto uzdevumu.

Koncepcijas apraksts sagatavots, pamatojoties uz Ministru kabineta 2012.gada 20.marta sēdē (prot.Nr.16 50.§ 2.punkts) nolemto par atbalstu Iekšlietu ministrijas priekšlikumam saistībā ar radiosakaru sistēmas modernizāciju un Ministru kabineta 2012.gada 16.oktobra sēdē (prot.Nr.58 29.§ 4.punkts) nolemto par virssaistību palielināšanu finansējumam Vides aizsardzības un reģionālās attīstības ministrijas pārziņā esošajām aktivitātēm, tai skaitā Iekšlietu ministrijas radio skaru sistēmas attīstības nodrošināšanai (prot.Nr.58 29.§ 4.1.3.apakšpunkts).

Esošā Iekšlietu ministrijas radio sakaru sistēma izveidota uz APCO-25 atvērtā standarta platformas un šobrīd pārklāj aptuveni 93-94% valsts teritorijas, nodrošinot operatīvos radiosakarus neatkarīgi no publiskajiem sakaru operatoriem visiem valsts operatīvajiem dienestiem gan ikdienas funkciju izpildē, gan ārkārtas situācijās (dabas stihijas, tehnogēnās avārijas u.c.), gan arī valstiski svarīgu pasākumu nodrošināšanas laikā. Minētā radio sakaru sistēma ir vienīgā valstī, kas šobrīd nodrošina valsts operatīvo dienestu vadības un sadarbības iespējas minēto pasākumu nodrošināšanā.

**II. Problēmas izklāsts**

Iekšlietu ministrijas radio skaru sistēmā netiek investēti finanšu līdzekļi jau kopš 2007.gada un šobrīd ir izveidojusies kritiska situācija, kad ir nepieciešams investēt finanšu līdzekļus, lai saglabātu sistēmas darbspēju un nodrošinātu nepieciešamo attīstību.

 Viens no svarīgākajiem uzdevumiem ir Šengenas konvencijas 44.pantā minēto prasību attiecībā uz radio sakariem izpilde. 1999.gadā 28.aprīlī ir izdots Šengenas *acquis* – Izpildu komisijas lēmums „Par Šengenas *acquis* attiecībā uz telekomunikācijām” SCH/Com-ex (99)6), kurā ir apstiprinātas taktiskās un operatīvās prasības, kas Šengenas valstu policijas un muitas dienestos jāievēro attiecībā uz nākotnē izmantojamo pārrobežu ciparu sistēmu. Tās ir definētas saskaņā ar Šengenas konvencijas 44.pantā minēto pilnvaru un faktiski nozīmē, ka Iekšlietu ministrijas radio sakaru sistēmu ir nepieciešams pārslēgt pilnībā uz ciparu pārraides režīmu.

**III. Piedāvātais risinājums**

2012.gada 20.marta Ministru Kabineta sēdē (prot.Nr. 16, 50.§) tika izskatīts un atbalstīts Satiksmes ministrijas Informatīvais ziņojums „Vienotas informācijas telpas ieviešanai un pārejai uz nekomerciālu frekvenču izmantošanu ar valsts aizsardzību un sabiedrības drošību saistītiem mērķiem, kā arī sabiedriskās kārtības nodrošināšanai valstī” un saskaņā ar protokollēmuma 2.punktu tika atbalstīts Iekšlietu ministrijas piedāvātais risinājums – modernizēt APCO-25 radiosakaru tīklu, kā arī tika pieņemts lēmums atbalstīt esošās Iekšlietu ministrijas radio sakaru sistēmas modernizāciju uz APCO -25 bāzes, tādēļ koncepcijā netiek izskatīti alternatīvi risinājumi.

Finanšu līdzekļi Iekšlietu ministrijas radio sakaru sistēmas modernizācijai tiks piesaistīti ar ERAF finansējuma starpniecību, saskaņā ar Ministru kabineta 2012.gada 16.oktobra sēdē (prot.Nr.58 29.§ 4.punkts) nolemto.

 Projekta realizācijai nepieciešamās izmaksas sastāda **10 873 627** Ls, t.sk.:

* ERAF finansējums – 4 230 000Ls;
* valsts budžeta finansējums (virssaistības) – 6 643 627Ls.

Lai nodrošinātu IeM RSS citu valsts iestāžu (Neatliekamās medicīniskās palīdzības dienesta, Valsts ieņēmumu dienesta Muitas kriminālpārvaldes un Satversmes aizsardzības biroja) lietotāju funkciju darbības nodrošināšanu kā arī projekta komandas darbības nodrošināšanu nepieciešams papildus budžeta finansējums Ls 528 398 apmērā. Lai ietaupītu valsts finanšu līdzekļus papildus finansējumu būtu lietderīgi iekļaut realizējamā projekta ietvaros un veikt vienu kopēju iegādes iepirkumu.

Projektā ir paredzēts veikt Iekšlietu ministrijas radio sakaru sistēmas centrālo iekārtu, teritoriālo bāzes staciju un abonentu radiostaciju modernizāciju, daļēji saglabājot esošo infrastruktūru, programmu nodrošinājuma licences, infrastruktūras izvietojumu un antenu sistēmas.

Pēc projekta realizācijas Iekšlietu ministrijas radio sakaru sistēmas nodrošinās balss ciparu pārraidi ar integrēto datu pārraidi, radiosakaru šifrēšanu un radiostaciju autentifikāciju visā valsts teritorijā, panākot infrastruktūras darbības zonas pārklājumu 97% mobilajām R/ST un 95% portatīvajām R/ST blīvi apdzīvotās vietās kā arī integrējot GPS funkciju R/ST, kas uzlabos Iekšlietu ministrijas sistēmas iestāžu un citu tiesībsargājošo iestāžu operatīvo vadību ārkārtas situāciju novēršanā un ikdienas funkciju pildīšanā, kā arī sadarbību ar citām valsts iestādēm ārkārtas situāciju pārvaldīšanā.

Iekšlietu ministrs R.Kozlovskis

Vīza: valsts sekretāre I.Pētersone-Godmane

12.12.2012. 13:50

739

A.Jurkevics,67219045

Artis.Jurkevics@ic.iem.gov.lv